Kariuomenės stadionas

Apie kitą stadioną Panemunės kareivinių miestelyje žr. Panemunės stadionas.

Lietuvos kariuomenės sporto stadionas,Vyr. leit. Slyvauskas. Lietuvos kariuomenės sporto stadionas/ „Kardas“. 1926. Nr. 26-27 (86-87), p. 384 (arba Karo mokyklos stadionas) – XX a. tarpukariu įrengtas stadionas su futbolo aikšte, esantis Kaune, Panemunės mikrorajone, senųjų kareivinių miestelyje, statinių kvartale tarp Vaidoto ir Plento gatvių, 0,9 km į pietvakarius nuo Panemunės stadiono Kareivinių gatvėje. Priešingoje, Nemuno pusėje, prie Vaidoto gatvės yra senųjų Panemunės žydų kapinių sklypas.  

Stadionas dabar yra uždaroje Lietuvos kariuomenės karinėje teritorijoje (jėgerių batalionas, KASP rinktinė), į kurią patenkama su specialiais leidimais. Stadionas  priklauso istoriniam Panemunės kareivinių ir Karo mokyklos pastatų kompleksui.

 Istorija 

Dabartinių Vaidoto ir Plento gatvių apribotoje teritorijoje 1927–1928 m. (kitais duomenimis – 1927 m.) buvo įrengtas tuo metu geriausias kariuomenės sporto stadionas Lietuvoje.Skaidra Grabauskienė. Aukštosios Panemunės kareivinių vidaus gyvenimas ir įtaka vietos bendruomenei 112 p. vdu.lt Statybos pradžioje 1926 m. žurnalas „Kardas“ rašė:

Stadionas įrengtas 1926–1927 m. Karo mokyklos rajone, tarp Vaidoto g. gyventojų sklypų ir Plento g. Jis pastatytas Kariuomenės sporto draugijos iniciatyva. Stadionu naudojosi ne tik kariškiai, bet ir civilinės sporto organizacijos. Čia vykdavo beveik visos tarptautinės futbolo rungtynės, lengvosios atletikos varžybos, sporto šventės ir pan. Stadione buvo ne tik futbolo aikštė, bet ir bėgimo takai, šuolių sektoriai, šaudykla. Stadione buvo gera aikštė, bėgimo takai, duobės šuoliams. Apskritai, tarpukariu jis buvo laikomas vienu geriausiu Lietuvos stadionų, tačiau populiarumu nusileido LFLS stadionui, kadangi buvo ne miesto centre, bet Panemunės priemiestyje.

Stadione vykdavo ne tik sporto varžybos, bet ir kariniai paradai, šventės. Juo galėjo naudotis kariuomenė ir civilinės sporto organizacijos. Stadione buvo rengiamos beveik visos tarptautinės futbolo rungtynės, lengvosios atletikos rungčių ir kitų sporto šakų varžybos. Per sporto šventes kariai demonstravo karinei vadovybei ir visuomenei savo sportinį ir karinį pasirengimą. Be stadiono, kareivinėse buvo treniruočių ir mokymosi aikštės, teniso, kroketo aikštelė. Kariuomenės stadione tilpo 1000 žiūrovų.Jonas Narbutas. „Sportas nepriklausomoje Lietuvoje“: I dalis (1919–1936). // M. Morkūno spaustuvė, Chicago, 1978. 64 p. 

Stadione rungtyniavo Lietuvos futbolo rinktinė,http://www.antraspasaulinis.net/e107_plugins/content/content.php?content.1020  Karo mokyklos komanda. Kauniečiai čia išvysdavo gana svarbias rungtynes su stipriais priešininkais. Pvz., 1933 m. birželį  stadione vyko Pasaulio futbolo čempionato atrankos rungtynės, per kurias Lietuvos rinktinė pralaimėjo Švedijai 0-2.Kauno istorija ir sportas (3): Futbolas tarpukario Kaune (II) kaunozinios.lt

 Šaltiniai 

Kategorija:Panemunė (Kaunas)
Kategorija:Kauno stadionai
Kategorija:Tarpukario Kauno mokyklos